钦定古今图书集成/历象汇编/岁功典/第063卷 > 初秋普明寺竹林小饮饯梅圣俞分韵得亭皋
## 钦定古今图书集成/历象汇编/岁功典/第063卷 > 初秋普明寺竹林小饮饯梅圣俞分韵得亭皋

《木叶下》五首　　　　　　　　欧阳修

临水复敧石，陶然共醉醒。山霞坐未敛，池月来亭亭。
洛城风日美，秋色满蘅皋。谁同茂林下，扫叶酌松醪。
野水竹间清，秋山酒中绿。送子此酣歌，《淮南》应落木。
劝君芙蓉杯，欲褰芙蓉叶。垂杨碍行舟，演漾回轻楫。
山水日已佳，登临同上下。衰兰尚可采，欲赠离居者。